Renault Safrane

Renault Safrane (type 54) var en øvre mellemklassebil bygget af Renault mellem april 1992 og december 2000. Forgængeren hed Renault 25 og efterfølgeren Renault Vel Satis. Safrane blev bygget på den nordfranske Renault-fabrik Sandouville ved Le Havre (Normandiet).


Safrane (Phase I/B54E, 1992−1996) 

Safrane kom på markedet i Frankrig i foråret 1992 som efterfølger for R25 fra 1984.

Safrane viste i sin grundform stærke fællestræk med forgængeren, da den ligesom den var en combi coupé med stor bagklap.

De fleste biler var ret godt udstyret (frem for alt i Baccara-udgaven). Ligesom andre franske øvre mellemklassebiler fik Safrane ikke det store gennembrud. I hjemlandet Frankrig foretrak folk andre biler, og på andre markeder (specielt Tyskland) foretrak folk øvre mellemklassebiler bygget i deres eget land.

Den store bagagerumsåbning bød på flere fordele ved læsning, men kunne ikke undtagen i Storbritannien og Frankrig tiltrække kunder.

Bilen kunne fås med flere forskellige motorer. Motorprogrammet startede med en firecylindret 2,2-litersmotor med 107 hk, som i en 12-ventilet udgave ydede 137 hk. På grund af afgiftsregler var 2,2-litersmotorerne i visse lande dog på 2,0 liter. Derover kunne Safrane leveres med en V6-motor (kendt som "Europa-V6" eller "PRV-motor") med 167 hk, som stammede fra et joint venture mellem Renault, PSA Peugeot Citroën og Volvo. Som dieselmotorer fandtes der i starten en 2,5-liters turbodiesel med 113 hk samt en 2,1-litersmotor med 88 hk, som senere udgik hhv. blev afløst.

Også et lille antal af den af Opels tuningsfirma Irmscher (karrosseridele, kabineudstyr og bremser) og BMW's tuningsfirma Hartge (turboladere) modificerede Safrane Biturbo kunne i en periode købes hos Renault-forhandlerne. Dens med to turboladere tvangsfodrede V6-motor ydede 262 hk og gav bilen en topfart på . Safrane Biturbo blev bygget i en miniserie på 640 eksemplarer hos Irmscher i Remshalden ved Stuttgart.

Tekniske data

Safrane (Phase II/B54L, 1996−2000) 

I juli 1996 fik Safrane til modelåret 1997 et optisk såvel som teknisk facelift. Fra dette tidspunkt fik modellen mere moderne motorer: En firecylindret 2,0 16V-motor med 136 hk, en femcylindret 2,5-liters 20V-motor med 165 hk, en firecylindret 2,2-liters 12V-turbodiesel med 113 hk samt fra 1999 som topmotor en 3,0 liters 24-ventilet V6-motor med 190 hk. Ekstraudstyret "firehjulstræk" udgik, samtidig med at automatgear blev standardudstyr i V6-modellerne.

I december 2000 blev produktionen af Safrane på grund af fortsat faldende salgstal indstillet. Safrane blev derefter afløst af den i foråret 2002 introducerede Vel Satis.

Tekniske data 

Samtlige versioner med benzinmotor bygget fra og med januar 1997 er E10-kompatible.

Udstyr 
Safrane fandtes mellem april 1992 og juni 1996 i udstyrsvarianterne RN, RT og RXE, hvor RN var grund- og RXE topmodellen. 

Efter faceliftet i juli 1996 var udstyret mere orienteret mod de enkelte motorvarianter, hvorfor 2,0 16V, 2,5 20V, 3,0 V6 (kaldet Initiale Paris) og 2,2 dT dannede hver sin udstyrsvariant. Derudover fandtes både Phase I og Phase II i flere forskellige specialudgaver som f.eks. Elysee, Baccara og Edition.

På sikkerhedssiden havde Safrane fra starten haft ABS som standardudstyr og fra 1994 airbags i samtlige versioner. I starten kunne airbags kun fås til V6-modellerne RT og RXE.

Safrane II 

Den anden generation af Safrane blev introduceret i 2008 på det mexicanske marked. Teknisk set er modellen identisk med den sydkoreanske Samsung SM5, men tilhører den øvre mellemklasse. Safrane II's karrosseridele er delvist identisk med den japanske Nissan Teana J31.

Øvrigt 
 Renault Safrane var Jacques Chiracs mest benyttede tjenestebil.

Referencer

Litteratur 
 Renault Safrane instruktionsbog. Renault S.A., november 1992. 77 11 095 785 (på tysk).
 Renault Safrane instruktionsbog. Renault S.A., august 1996. 77 11 190 518 (på tysk).
 Renault Safrane prisliste. Deutsche Renault AG, december 1994 (på tysk).
 Renault Safrane salgsbrochure. Deutsche Renault AG, december 1996 (på tysk).
 Automobil Revue. Katalog 1995 og 1999 (på tysk og fransk).

Eksterne henvisninger 

Safrane
Øvre mellemklassebiler
Forhjulstrukne biler
Biler introduceret i 1992
Biler fra 1990'erne
Biler fra 2000'erne